**Bendri komitetų įgaliojimai:**

* pagal priskirtas veiklos sritis savo iniciatyva arba Tarybos pavedimu rengia ir teikia Tarybos sprendimų projektus, svarsto Tarybai, Kolegijai pateiktų sprendimų projektus, teikia pasiūlymus ir išvadas dėl jų;
* svarsto Savivaldybės strateginio veiklos plano ir Savivaldybės biudžeto projektą;
* pagal priskirtas veiklos sritis kontroliuoja, kaip laikomasi įstatymų ir vykdomi Vyriausybės nutarimai, Tarybos ir mero sprendimai;
* kontroliuoja Savivaldybės strateginių plėtros ir veiklos planų vykdymą pagal savo kompetenciją;
* nagrinėja kitus komiteto veiklos krypčiai priskirtus klausimus;
* pagal komiteto veiklos sritį nagrinėja piliečių bei visuomeninių organizacijų pasiūlymus, prašymus, skundus, ir, jei reikia, su atitinkamais rekomendaciniais sprendimais gali juos perduoti pagal kompetenciją svarstyti Savivaldybės administracijos direktoriui, merui, Kolegijai, komisijoms;
* teikia pasiūlymus dėl papildomų biudžeto lėšų skirstymo;
* pagal komiteto kompetenciją svarsto Europos Sąjungos ir kitus investicinius projektus.

**Biudžeto, finansų ir ūkio valdymo komitetas pagal savo kompetenciją komitetai svarsto ir sprendžia klausimus dėl:**

1. Tarybai teikiamų tvirtinti Savivaldybės strateginio planavimo dokumentų projektų ir Savivaldybės biudžeto projekto;
2. Tarybai teikiamos Savivaldybės biudžeto įvykdymo ataskaitos, Savivaldybės kontrolieriui pateikus išvadą, programų, projektų ir jų įvykdymo ataskaitų;
3. specializuotų (tikslinių, nebiudžetinių) fondų ir lėšų sudarymo bei naudojimo tvarkos, jų panaudojimo ataskaitų;
4. papildomų ir planą viršijančių Savivaldybės biudžeto pajamų ir kitų piniginių lėšų paskirstymo, Savivaldybės biudžeto tikslinimo;
5. vietinių rinkliavų dydžio nustatymo;
6. paskolų ėmimo ir garantijų teikimo už paskolas;
7. Savivaldybės Strateginio veiklos plano programų įgyvendinimo;
8. Savivaldybės biudžetinių ir viešųjų įstaigų, Savivaldybės įmonių, akcinių bendrovių steigimo, reorganizavimo ir likvidavimo;
9. Savivaldybės biudžetinės įstaigos vardu gautos paramos skirstymo taisyklių nustatymo;
10. mokesčių lengvatų Savivaldybės biudžeto sąskaita teikimo;
11. kainų ir tarifų už savivaldybės įmonių, specialiosios paskirties bendrovių, Savivaldybės biudžetinių ir viešųjų įstaigų teikiamas atlygintinas paslaugas bei keleivių vežimą vietiniais maršrutais, taip pat centralizuotai tiekiamos šilumos, šalto, karšto vandens kainų ir mokesčių tarifų nustatymo įstatymų nustatyta tvarka;
12. koncesijų suteikimo tikslingumo, gavus Savivaldybės kontrolieriaus išvadą iki konkurso paskelbimo, koncesijos konkurso sąlygų ir pagrindinės koncesijos sutarties sąlygų tvirtinimo, konkurso etapų nustatymo ir, gavus Savivaldybės kontrolieriaus išvadą, pritarimo galutiniam koncesijos sutarties projektui iki koncesijos sutarties pasirašymo;
13. socialinių pašalpų ir kompensacijų skyrimo iš Savivaldybės biudžeto tvarkos nustatymo;
14. socialinio būsto fondo sudarymo tvarkos, būsto suteikimo tvarkos ir dėl Savivaldybės gyvenamųjų patalpų nuomos mokesčio dydžio nustatymo;
15. Savivaldybės teritorijos raidos analizės, bendrųjų ilgalaikių socialinių, kultūrinių, ūkinių, investicinių ir kitų programų projektų rengimo;
16. valstybės socialinių ir ekonominių programų tikslinių lėšų ir kitų valstybės fondų lėšų bei materialiojo turto paskirstymo Savivaldybės biudžetinėms įstaigoms;
17. socialinės, rekreacinės ir gamybinės infrastruktūros objektų projektavimo ir statybos, šių objektų eksploatavimo tvarkos;
18. Savivaldybės socialinių ir ekonominių plėtros programų rengimo ir tvirtinimo;
19. disponavimo Savivaldybei nuosavybės teise priklausančiu turtu priėmimo, šio turto valdymo, naudojimo ir disponavimo juo tvarkos nustatymo, išskyrus atvejus, kai tai nustatyta įstatymu;
20. Savivaldybei priskirtos valstybinės žemės ir kito valstybinio turto valdymo, naudojimo ir disponavimo juo patikėjimo teise priėmimo;
21. Savivaldybės saugomų teritorijų steigimo, skelbimo Savivaldybės saugomų vietinės reikšmės gamtos bei kultūros paveldo objektų, aplinkos apsaugos būklės gerinimo;
22. Savivaldybės teritorijos ribų keitimo;
23. želdinių apsaugos, miestų ir kitų gyvenamųjų vietovių tvarkymo, visuomeninės sveikatos, sanitarijos ir higienos, atliekų tvarkymo bei aplinkos apsaugos, gyvūnų laikymo, prekybos turgavietėse ir kitų taisyklių;
24. kompensacijų tam tikroms vartotojų grupėms mokėjimo už perkamą kurą, elektros ir šilumos energiją, karštą vandenį bei gamtines dujas;
25. Savivaldybės įstaigų ar Savivaldybės kontroliuojamų įmonių tam tikros veiklos nepriklausomo audito;
26. Savivaldybės teritorijos specialiųjų, detaliųjų planų ir jų koncepcijų;
27. Savivaldybės Bendrojo plano realizavimo priežiūros;
28. gyventojų pasiūlymų ir pageidavimų miesto planavimo, tvarkymo, statybos ir aplinkosaugos srityse;
29. eismo (automobilių, dviračių, pėsčiųjų), visuomeninio transporto, energetikos (šilumos ir karšto vandens tiekimo), miesto apšvietimo, gyvūnų laikymo tvarkos nustatymo ir kitų klausimų;
30. miesto komunalinio ūkio formavimo ir reguliavimo problemų;
31. verslo plėtros galimybių Savivaldybės teritorijose;
32. infrastruktūros sutarčių projektų su kitais juridiniais ir fiziniais asmenimis bei jų pasirašymo su Savivaldybės administracijos direktoriumi.

\_\_\_\_\_\_\_\_\_\_\_\_\_\_\_\_\_\_\_\_